EASIT, Formació en Accés Fàcil per a la Inclusió Social
Unitat 3B. Llenguatge fàcil de comprendre (LFC)
i audiodescripció (AD)
Element 3: Aspectes tècnics
Altres vídeos: Funcions d'edició de so
Aquest vídeo es reprodueix amb el permís d'ADLAB PRO.
Resum. Aquest vídeo conté dos materials de formació del projecte ADLAB PRO.
Mereijn van der Heijden, de Soundfocus, als Països Baixos,
explica el procés de producció de l'AD.
Se centra en l'enregistrament i l'edició i en la mescla de so i l'entrega.
Aquest vídeo és d'ALDAB PRO.
ADLAB PRO és un projecte finançat per la UE.
Aquest vídeo està disponible a través d'una llicència Creative Commons.
Soc en Mereijn van der Heijden, de Soundfocus.
Fem AD per a tota mena de productes audiovisuals.
Us explicaré el procés de producció de la gravació i l'edició de so.
Quan es grava una AD, hi ha moltes coses que poden influir-ne la qualitat.
Primer de tot, s'han de complir certes condicions.
Per exemple, tenir guions ben preparats, treballar amb dobladors amb experiència,
tenir l'equipament necessari i saber utilitzar-lo.
També és important l'acústica de la sala.
Influeix molt en la qualitat de la gravació,
sobretot quan l'AD s'ofereix com a transmissió independent.
El tècnic de so ha de fer moltes coses.
A Soundfocus,
el tècnic de so dona instruccions de direcció.
Així que fa d'enginyer i de director.
Durant la gravació jo segueixo tant el guió com la imatge
per controlar que no hi hagi errors enlloc.
També controlo el to de veu.
A més, també faig tota la part tècnica de la gravació
i em comunico amb el locutor, que està en una altra sala.
Emprem programes d'edició de so per netejar els fitxers
i esborrar les parts inservibles.
Després afegim foses a l'inici i la fi de les oracions.
També traiem les respiracions.
Al final, sincronitzem cada AD amb la banda sonora original.
El resultat és una AD seguida que s'ha de mesclar.
Soc en Mereijn van der Heijden de Soundfocus.
Fem AD de tota mena de productes audiovisuals.
Us explicaré el procés de mescla de so i l'entrega.
Quan ja s'ha fet la gravació i l'edició del so, l'AD es processa
amb equalitzadors, compressors i limitadors, perquè se senti millor.
Un àudio processat i un sense processar són molt diferents.
Un U-boot solca per la superfície de l'oceà.
El capità camina per un passadís interior i mira a través del periscopi.
Un U-boot solca per la superfície de l'oceà.
El capità camina per un passadís interior i mira a través del periscopi.
L'AD sol ser al mig de la mescla
o al canal del mig amb el so envoltant,
perquè no s'interactua igual amb la parla
que amb la música i els efectes de so.
L'AD sovint treu els espectadors de la història o de l'experiència,
i ho volem evitar.
L'AD ha de seguir la dinàmica de la banda sonora original.
El volum és el mateix que el dels diàlegs.
Amb mescles híbrides o AD obertes, la banda sonora original s'ha d'ajustar.
Si l'AD no es pot sentir, s'abaixa el volum de la pel·lícula.
Exemples d'AD obertes són
les AD d'un DVD o les de Netflix.
Una sala d'operacions durant la 2a Guerra Mundial.
Algú emmanillat allarga un document per sobre la taula.
Senyors, aquest és el pla.
Un submarí.
El govern els ha triat per conduir aquesta operació.
D'on traurà una tripulació disposada a fer això?
Una dona amb un fusell sospira.
Un comboi militar alemany travessa el carrer.
Un grup d'inadaptats surt a la mar amb una barca.
És un suïcidi.
Un U-boot solca per la superfície de l'oceà.
Amb canals d'AD discrets, com al cinema, el volum de la pel·lícula està fixat.
L'usuari pot canviar el volum de l'AD,
perquè està en un sistema diferent que el deixa canviar.
És important que la pista d'AD segueixi la dinàmica de l'original.
En una escena silenciosa, el volum és més baix, i en una d'acció, més alt.
Si el volum de l'AD fos sempre el mateix,
l'usuari hauria de canviar-lo constantment.
No seria una bona experiència.
El següent pas és l'entrega. Es pot dividir en dues categories.
L'AD pot ser oberta, és a dir, amb la banda sonora original,
o tancada, amb un canal discret que s'entrega com un fitxer d'àudio a part.
Això es relaciona amb el sistema de reproducció,
així que un mateix producte s'ha de preparar en formats diferents.
Aquest vídeo el vam fer per al govern neerlandès.
Al web tenen un reproductor de vídeo accessible
amb un botó per activar i desactivar l'AD.
Els usuaris de iOS no poden fer servir aquesta funció,
per això també es pot descarregar el vídeo amb AD oberta.
A Facebook i YouTube també hi és amb AD oberta
perquè no es pot posar tancada.
Per a les pel·lícules, fem AD tancada pel DCP,
la còpia digital pels cinemes.
Per als DVD o vídeos a la carta, fem una combinació en diferents formats
pels diferents fotogrames per segon.
Vam crear una aplicació d'AD, Earcatch, per treballar amb els diferents formats.
Funciona amb un canal d'AD discret al mòbil amb auriculars
i és compatible amb diversos tipus de reproducció.
Serveix per al cinema, els DVD, el Blu-ray, el vídeo a la carta i la televisió.
L'aplicació fa servir reconeixement de so per sincronitzar-se
i pot diferenciar entre els FPS per a cinema, 24, i per a TV, 25, a Europa.
Amb Earcatch només hem de fer un canal d'AD que es pot reutilitzar.
Així el procés de producció és ràpid i econòmic.
Aquest vídeo és d'ADLAB PRO. Socis d'ADLAB PRO:
Università degli Studi di Trieste, Universitat Autònoma de Barcelona,
University of Antwerp, Adam Mickiewicz University,
RTV Slovenija, Utopian Voices, Soundfocus
i el Royal National Institute of the Blind.
ADLAB PRO és un projecte finançat per la UE.
Aquest vídeo està disponible a través d'una llicència Creative Commons.
Font: ADLAB PRO
Any: 2018
El projecte EASIT ha rebut fons
de la Comissió Europea,
dins del programa Erasmus+ d'Associacions Estratègiques
de l'Educació superior,
conveni de subvenció 2018-1-ES01-KA203-05275.
El suport de la Comissió Europea en la producció d'aquest material
no implica que n'aprovi els continguts,
els quals només reflecteixen la visió dels autors.
La Comissió no es fa responsable
de qualsevol ús que es faci de la informació que conté.
Aquest material té una llicència Creative Commons,
llicència internacional de Reconeixement-CompartirIgual 4.0.
Socis del projecte EASIT:
Universitat Autònoma de Barcelona,
Università degli Studi di Trieste,
Universidade de Vigo,
Stiftung Universität Hildesheim,
SDI München,
Dyslexiförbundet,
Radiotelevisija Slovenija,
Zavod Risa.
EASIT: Formació en Accés Fàcil per a la Inclusió Social